
CAPITOLUL 1: UNIUNEA EUROPEANĂ 


Cooperarea Structurată Permanentă (PESCO) - operaţionalizare, semnificaţii şi context 


dr. Cristina BOGZEANU 


Spre sfârşitul anului 2017, evoluţia securităţii şi apărării la nivelul UE cunoaşte o nouă 
etapă — Cooperararea Structurată Permanentă (PESCO) este lansată la nivel oficial. La 11 
decembrie 2017, Consiliul UE decide stabilirea PESCO în domeniul apărării!, după ce, la 13 
noiembrie 2017, 23 de state membre ale UE, printre care şi România, au trimis o notificare către 
Consiliul European şi către Înaltul Reprezentant privind intenţia de a valorifica această prevedere 
a Tratatului de la Lisabona?. 

PESCO presupune posibilitatea ca un anumit grup de state membre care doresc şi au 
capacitatea financiară necesară pot coopera în cadrul unor proiecte derulate la nivelul UE 
pentru: 

a) dezvoltarea capabilităților de apărare; 

b) investiţii în proiecte comune; 

c) consolidarea nivelului de pregătire operațională; 

d) contribuţii ale forțelor armate proprii. 

Spre deosebire de specificul proiectelor de tip pooling&sharing, capabilitățile rezultate 
din proiectele PESCO aparţin statelor membre care le dezvoltă şi care le pot folosi şi în cadrul 
operaţiilor derulate sub egida altor organizaţii internaţionale. 

La momentul lansării oficiale a PESCO, au fost identificate 17 proiecte? ce urmează a fi 
dezvoltate în cadrul PESCO şi este de aşteptat ca acestea să fie acceptate în mod formal de către 
Consiliul UE în prima parte a anului 2018. 

Următorii paşi ce urmează a fi făcuţi pentru stabilirea PESCO constau în: 

- adoptarea unei decizii în Consiliul UE de către statele care şi-au exprimat angajamentul 

de a participa la proiecte în acest cadru; 

- un set comun de reguli privind derularea proiectelor PESCO; 


- condiţiile generale în care un stat tert poate fi invitat să participe în anumite proiecte. 


1 Council Decision establishing Permanent Structured Cooperation (PESCO) and determining the list of 
participanting Member States, 8 December 2017, Council of the EU, URL: http://www.consilium.europa.eu/media/ 
32000/ st14866en17.pdf, accesat la 09.12.2017. 

2 Notification on Permanent Structured Cooperation to the Council and to the High Representative of the Union for 
Foreign Affairs and Security Policy, URL: http://www.consilium.europa.eu/media/31511/171113-pesco-notification.pdf, 
accesat la 09.12.2017. 

3 Lista celor 17 proiecte iniţiale poate fi consultată la ***, Declaration on PESCO projects, URL: 
http://www.consilium.europa.eu/media/32020/draft-pesco-declaration-clean-10122017.pdf, accesat la 12.12.2017. 


Un alt aspect notabil privitor la PESCO este faptul că aceasta se încadrează într-un set 
mai amplu de măsuri menit să contribuie la dezvoltarea dimensiunii de apărare a UE. Astfel, 
aceasta este strâns legată de CARD (Coordinated Annual Review on Defence — Analiza Anuală 
Coordonată a Apărării) şi EDF (European Defence Fund — Fondul European pentru Apărare). 

CARD urmează să fie desfăşurat de către Agenţia Europeană de Apărare, prin 
monitorizarea sistematică a planurilor naționale de cheltuieli pentru apărare, astfel încât să 
contribuie la identificarea de oportunităţi pentru noi iniţiative de colaborare. 

EDF este menit să ofere stimuli financiari pentru a încuraja cooperarea în materie de 
apărare de la cercetare la faza de dezvoltare a capabilităţilor. Printre altele, EDF permite o 
finanţare crescută pentru proiectele PESCO. Notabil în acest sens este faptul că acest fond este 
gestionat de către Comisia Europeană, adică instituția UE care asigură implementarea politicilor 
Uniunii. În această ordine de idei, relevant este faptul că PESCO vizează un domeniu care se 
află, conform prevederilor Tratatului de la Lisabona, în sfera de atribuţii a Consiliului European 
şi a Consiliului UE — PSAC — domeniu în care deciziile se iau prin consens, la nivel de şefi de 
stat şi de guvern, având un caracter inter-guvernamental. Or, deciziile adoptate în cadrul 
Comisiei Europene au caracter comunitar. Aşadar, odată cu EDF, Comisia Europeană poate 
sprijini financiar proiectele de dezvoltare a capabilităților militare. 

PESCO va dezvolta proiecte în domeniile prioritare identificate în cadrul procesului 
CARD. Practic, prin aceste trei iniţiative — CARD, EDF şi PESCO — UE îşi stabileşte 
instrumentele necesare pentru dezvoltarea capabilităţilor în plan militar şi, poate, pentru evoluţia 
spre punerea în practică a conceptului de „apărare comună”. 

Deşi menţionată încă din textul Tratatului de la Lisabona, PESCO a început să fie luată în 
considerare ca soluţie pentru dezvoltarea cooperării militare între statele membre abia recent, în 
contextul în care, confruntată cu multiple crize deopotrivă pe plan intern şi pe plan extern, 
necesitatea unei reformări a UE, în concordanţă cu provocările cu care se confruntă a devenit 
evidentă. Securitatea şi apărarea constituie unul dintre principalele domenii asupra cărora acest 
efort de reformare al Uniunii este abordat, alături de zona euro, abordarea migraţiei sau 
securitatea cibernetică. 

Încă de la primele etape ale aducerii sale în discursul public, PESCO a fost considerată o 
nouă manifestare a „Europei cu mai multe viteze”, concept ce presupune integrare diferențiată, 
constând în decizia anumitor state membre care dispun de voinţa politică şi suportul financiar 
necesare aprofundării integrării, lăsând alte state membre în afara acestor forme de integrare. În 
baza acestei idei, acestea din urmă beneficiază de posibilitatea de a se alătura formatului de 
cooperare, dacă îndeplinesc anumite condiţii. Exemple elocvente în acest sens sunt constituite de 


Zona Euro sau Spaţiul Schengen. 


Aşadar, o relevanţă considerabilă o are contextul în care a fost lansată această inițiativă. Pe 
de o parte, mediul de securitate regional şi internaţional este caracaterizat din ce în ce mai puţin 
de cooperare şi din ce în ce mai mult de confruntare. Acţiunile Federaţiei Ruse în Ucraina, în 
apropierea imediată a graniţelor europene, derulate cu valorificarea la maximum a instrumentului 
militar, concomitent cu tendința principalului aliat strategic al actorilor europeni — SUA — de a 
condiționa îndeplinirea obligaţiilor în planul securităţii de respectarea angajamentelor financiare 
în cadrul Alianţei au atras atenţia asupra faptului că puterea soft a UE trebuie să aibă un 
corespondent pe măsură şi în plan militar. Pe de altă parte, pe plan intern, UE traversează o 
perioadă a erodării coeziunii, a atingerii unui apogeu al crizei de legitimitate. Brexit, precum şi 
derapajele frecvente ale unor state membre (Ungaria şi Polonia) de la valorile specifice UE 
constituie simptome clare ale acestei tendinţe. 

În aceste condiţii, PESCO a fost considerată unul dintre instrumentele pentru a răspunde 
deopotrivă provocărilor externe şi celor interne — dezvoltarea autonomiei strategice, în ciuda 
tendinţelor centrifuge ale anumitor state membre. 

PESCO a fost un proiect extrem de controversat, statele membre intrate mai recent în UE 
şi care nu sunt parte a formelor de coperare integrată mai sus menţionate exprimându-şi temerea 
că o altă astfel de inițiativă ar putea crea noi separări în cadrul Uniunii, adâncind distanţa dintre 
nivelurile de dezvoltare ale statelor membre. De reţinut, în acest sens, este faptul că, în absenţa 
continuării unui angajament concret în ceea ce priveşte cooperarea în acest format, PESCO se 
poate constitui într-adevăr într-o altă formă de manifestare a „Europei cu mai multe viteze”. Cu 
alte cuvinte, PESCO este o cale de a permite dezvoltarea dimensiunii puterii soft a UE, indiferent 
dacă statele membre pot atinge consensul sau nu în această direcţie. 

În cursul aceleiaşi luni, Marea Britanie şi Polonia semnează un acord de consolidare a 
cooperării în materie de apărare. Acordul include şi dezvoltarea de proiecte privind comunicarea 
strategică în valoare de 13 milioane de dolari, precum şi în planul securității cibernetice, cu 
scopul de a contracara „dezinformarea” Rusiei în regiune. Şi acest aspect din urmă pare a oglindi 
evoluţiile la nivel european, care recent a decis crearea unui grup de experţi care să lucreze la 
dezvoltarea unei strategii a UE pentru combaterea fenomenului „ştirilor false” şi a dezinformării 
din mediul online“. 

Acordul este încheiat la scurt timp după ce Comisia Europeană a decis invocarea art.7 în 
cazul Poloniei din cauza nerespectării valorilor europene şi a încălcării statului de drept (poate 
duce la suspendarea dreptului Poloniei de a vota în Consiliul UE, precum şi la reducerea 


finanţării primite de la UE. Cu alte cuvinte, în aceeaşi perioadă în care este stabilit un instrument 


4 xx, Tackling the spreading of fake news and disinformation”, 15 January 2018, URL: hitps://ec.europa.eu/ 
commission/news/tackling-spreading-fake-news-and-disinformation-2018-jan-15_en, accesat la 15.01.2018. 


de dezvoltare a cooperării în materie de apărare la nivelul UE, două dintre statele cu cele mai 
evidente tendinţe de îndepărtare de UE decid să îşi consolideze cooperarea în domeniul apărării. 

Deşi stabilirea PESCO ca format instituționalizat de cooperare constituie într-adevăr un 
pas înainte în ceea ce priveşte obiectivele stabilite de UE prin EUGS 2016, dacă acest pas poate 
fi sau nu considerat un succes va putea fi judecat abia atunci când acest instrument va genera şi 
rezultate. 

Condiţionarea financiară impusă de SUA în cadrul NATO, menţinerea unui nivel ridicat 
de instabilitate în regiune, persistenţa riscurilor şi amenințărilor de securitate, precum şi tendinţa 
globală de creştere a cheltuielilor militare”, Brexit (pierderea celei mai mari puteri militare 
membre a UE), pe fondul unei abordări mai realiste a relaţiilor externe de către UE, se pot 
constitui însă într-un teren favorabil operaţionalizării PESCO şi a dezvoltării dimensiunii de 
securitate şi apărărare a UE. Totuşi, în opinia noastră, punctul critic în succesul acestei inițiative 


este constituit de angajamentul real şi durabil al statelor membre ale UE în această direcție. 

5 Un raport recent al Price Waterhouse Coopers (PWC) relevă faptul că cheltuielile militare au tendința de a creşte, 
fenomen ce se va menţine până în 2021. Tendinţa este justificată prin presiunea constantă asupra bugetelor de 
apărare în contextul în care amenințările continuă să se intensifice, iar tensiunile geopolitice alimentează 
suplimentar comerțul mondial cu armament. Pentru detalii, a se vedea: ***, Global Defence Perspectives 2017. 
Updating the Map of Defence Prioritization in a Challenging World, November 2017, URL: 
https://www.pwc.com/gx/en/government-public-sector-research/pdf/global-defense-perspectives-2017.pdf, accesat 
la 10.01.2018. 


Consecințele unor decizii politice 


CAPITOLUL 2: ORIENTUL MIJLOCIU ȘI NORDUL AFRICII 


dr. Mirela ATANASIU 


În perioada de referință, decembrie 2017 — ianuarie 2018, am identificat două decizii 
politice care deţin potenţialul de a avea consecinţe importante asupra mediului de securitate al 
regiunii analizate, pe termen scurt, mediu şi lung: prima este declaraţia preşedintelui american în 
care se recunoştea Ierusalim ca fiind capitală a Israelului, cea de-a doua este a liderului libian 


Khalifa Haftarcare contesta acordul politic de guvernare existent susținut de ONU. 


1. Recunoaşterea administraţiei americane a Ierusalimului drept capitală a Israelului 

La 6 decembrie 2017, preşedintele american Trump declara că „este timpul să 
recunoaştem oficial Ierusalimul ca fiind capitala Israelului”$, considerând că decizia sa „este un 
pas în direcţia avansării procesului de pace şi pentru ajungerea la un acord de durată”, referindu- 
se la situaţia de facto a conflictului israeliano-palestinian (la bază între evrei şi arabi, deşi în 
Palestina veche coexistau mai multe minorităţi — musulmani, creştini, druzi8). 

Pentru justificarea deciziei sale, preşedintele Trump a făcut apel la un act juridic, în 
vigoare încă din anul 1995, adoptat în cadrul Congresului american fără a fi semnat de 
preşedintele în exerciţiu al momentului - Bill Clinton. În Jerusalem Embassy Act” se stipula 
relocarea ambasadei SUA în Israel la Ierusalim şi recunoaşterea oraşului drept capitală a statului 
israelian. Deşi actul urma să fie implementat până cel târziu în anul 1999, niciunul dintre 
preşedinţii americani care au urmat până la momentul actual nu au dat curs actului respectiv din 
simplul motiv că au considerat că această poziţie afirmată deschis de SUA va duce la noi 


tensiuni şi escaladarea inutilă a conflictului israeliano-palestinian. 


6 xxx, Statement by President Trump on Jerusalem, White House, Washington DC, December 6, 2017, URL: 
https://www.whitehouse.gov/briefings-statements/statement-president-trump-jerusalem, accesat la 08.12.2017. 

7 Ibidem. 

8 Conflictul dintre arabii palestinieni şi evreii sioniști (acum israelieni) este un fenomen modern, datând de la 
sfârşitul secolului al XIX-lea. Deşi cele două grupuri au religii diferite (palestinienii includ musulmani, creştini şi 
druzi), diferenţele religioase nu sunt cauza disputei. Conflictul a început ca o luptă pe uscat. De la sfârşitul primului 
război mondial până în 1948, zona pe care ambele grupări a susţinut-o a fost cunoscută internaţional ca Palestina. 
Acelaşi nume a fost folosit şi pentru a desemna o „Țară Sfântă” mai puţin bine definită de cele trei religii 
monoteiste. În urma războiului din 1948-1949, acest teren a fost împărţit în trei părţi: Statul Israel, Cisiordania (râul 
Iordan) şi Fâşia Gaza. A se vedea pe larg la: Primer on Palestine, Israel and the Arab-Israeli Conflict, Middle East 
Research and Information Project, Washington DC, US, URL: http://www.merip.org/primer-palestine-israel-arab- 
israeli-conflict-new. 

9 ***, Jerusalem Embassy Act of 1995, Public Law 104-45, 104 Congress, November 8, 1995, URL: 
https://www.congress.gov/104/plaws/publ45/PLAW-104publ45.pdf, accesat la 12.01.2018. 


Ulterior, actuala administraţie prezidențială americană a mers mai departe emițând la 4 
ianuarie 2018, un proiect de lege „Jerusalem Embassyand Recognition Act of 2017”10 care 
stipulează că „politica Statelor Unite trebuie să recunoască Ierusalimul ca fiind capitala 
nedivizată a Israelului şi ambasada SUA în Israel ar trebui să fie înfiinţată la Ierusalim cel târziu 
la 1 ianuarie 2019”!1. Proiectul de lege reprezintă prima fază a procesului legislativ, la momentul 
actual (31 ianuarie 2018) fiind la nivel de dezbatereîn Comisia pentru Afaceri Externe, înainte de 
a-l trimite în faţa întregii Camere. Instrumentul statistic principal al implementării legislației 
americane — Skopos Labs - arată că respectivul proiect are 12% şanse de a fi adoptat!?. Aşadar, 
perspectivele sunt destul de reduse în sensul în care acest proiect de lege să aibă o rezoluţie 
pozitivă la acest nivel, să treacă de Senat şi să fie aprobat de Congresul american, astfel încât să 
ajungă în „Biroul Oval” spre a fi semnat (sau nu?) de preşedintele în exerciţiu, Donald Trump. 

Situaţia nu s-a schimbat în regiune în ultimele decenii de la emiterea Jerusalem Embassy 
Act, deşi administraţiile prezidenţiale americane s-au succedat, astfel că, această decizie a 
preşedintelui Trump, de recunoaştere oficială a Ierusalimului drept capitala Israelului, a 
intervenit pe fondul aceloraşi coordonate delicate: conflictul arabo-israelian încă nesoluţionat, 
procesul de pace în curs de desfăşurare; anexarea de către Israel a Ierusalimului de Est în 1967 şi 
aranjamentele ulterioare încă considerate ilegale de către Organizaţia Naţiunilor Unite (de 
exemplu, în 1980, Israelul a adoptat „Legea Ierusalimului”, declarând că „Ierusalimul, complet şi 


tt 


unit, este capitala Israelului”, formalizând astfel anexarea Ierusalimului de Est”, deşi nici un stat 


al lumii nu a recunoscut de jure această decizie, nici măcar SUA, până în prezent), dreptul 
afirmat al palestinienilor asupra cel puțin unei părți din Ierusalim sub temeiul mai multor acte 
juridice internaționale. 

Primele coordonate sunt evidente, drept pentru care nu are sens să le mai detaliem. Totuși, 
consider necesar a puncta elementele juridice care oferă evreilor dreptul de a contesta decizia 
preşedintelui Trump respectiv Declarația de la Balfour!“ care a împlinit, la finalul anului 2017, 
100 de ani de la emiterea sa, şi Rezoluţia nr. 181 a ONU care a definit conturul unei aşezări în 
Palestina veche, creând, în 1947,0 ţară cu origine dublă (evreiască şi palestiniană), ulterior, 


Comitetul Special al ONU pentru Palestina împărțind teritoriul acesteia în trei entități 


10 x, HI, R, 265 to recognize Jerusalem as the capital of Israel, to relocate to Jerusalem the United States Embassy 
in Israel, and for other purpose, 115% Congress, 1* Session, URL: https://www.congress.gov/bill/115th- 
congress/house-bill/265/text?format=txt, accesat la 22.01.2018. 

11 *** Jerusalem Embassy and Recognition Act of 2017, Summary: H.R.265 - 115% Congress (2017-2018), 4 
January 2018, URL: https://www.congress.gov/bill/115th-congress/house-bill/265, accesat la 23.01.2018. 

12 see O HR, 265: Jerusalem Embassy and Recognition Act of 2017,  Govirack, URL: 
https://www.govtrack.us/congress/bills/115/hr265, accesat la 31.01.2018. 

13 Zena Tahhan, Farah Najjar, „Why Jerusalem is not the capital of Israel”, Al Jazeera, 10 decembrie 2017, URL: 
http://Awww.aljazeera.com/indepth/features/2017/05/jerusalem-capital-israel-170524091310050.html, accesat la 21.01.2018. 
14 Prin emiterea Declaraţiei de la Balfour, guvernul britanic mandatar a decis să aprobe stabilirea evreilor, popor fără un 
stat al lor, în Palestina. Textul actului disponibil la: http://www.jewishvirtuallibrary.org/text-of-the-balfour-declaration. 


importante": un stat evreu, un stat arab şi o zonă internaţională în jurul Ierusalimului. Cert este 
că soluţia propusă de ONU nu a mulţumit niciuna dintre părți, astfel încât imediat după crearea 
statului Israel (recunoscut imediat de preşedintele american al vremii Harry Truman!), a fost 
declanşat Primul război arabo-israelian (1948-1949), urmând o secvenţă de alte războaie similare 
(1956, 1967, 1973), ceea ce face că, şi la momentul de faţă, Palestina să fie sub imperiul acestui 
conflict cu toate eforturile comunităţii internaţionale de pacificare a acesteia. 

Pe acelaşi fond juridic amintim că există o serie de rezoluţii în vigoare ale Consiliului de 
Securitate al ONU, pe unele care chiar SUA le-a susţinut la momentul respectiv sau nu le-a 
blocat în Consiliul de Securitate (în condiţiile în care statul american are drept de veto permanent 
în această structură interguvernamentală de nivel global), care impun sau clarifică statu-quo-ul 
actual al Ierusalimului cu recunoaşterea dreptului palestinienilor asupra Ierusalimului de Est”. 
Totuşi, cea mai edificatoare dintre rezoluţiile CS ONU, deşi SUA a votat împotrivă (poziţia 
acesteia fiind justificată de susținerea intereselor partenerului său strategic Israel), consider că 
este Rezoluţia nr. 478 din 20 august 1980 în care Israelul a fost condamnat pentru că a adoptat 
o lege care prevedea o schimbare a statutului Ierusalimului, lege despre care în Rezoluţie se 
stipula că „constituie o încălcare a dreptului internaţional”!€, context în care ţările care aveau 
înfiinţate misiuni diplomatice în Ierusalim erau solicitate să şi le retragă. 

Luând în considerare această Rezoluţie a CS ONU, pe care votul american intenționa să o 
stopeze, dat fiind că SUA este membră ONU ar fi trebuit să respecte reglementările de drept 
internaţional ale acestei organizaţii cu vocaţie globală, inclusiv această Rezoluţie adoptată cu 
majoritate de voturi de cvorumul internațional. Deşi inițiativa lui Donald Trump poate fi 
înţeleasă din perspectiva necesităţii schimbării abordării conflictului israeliano-palestinian, din 
perspectiva dreptului internațional este greşită. De asemenea, s-ar putea dovedi şi ineficientă sau 
chiar dăunătoare pe termen mediu şi lung pentru securitatea internațională, inclusiv pentru 
interesele SUA, în contextul în care aceasta a stârnit controverse în rândul comunităţii 


internaţionale. 


15 s*, The plan of partition and end of the British mandate, Chapter 2, p. 2, URL: http://www.un.org/Depts/ 
dpi/palestine/ch2.pdf (Apud: The Origins and Evolution of the Palestine Problem, 1917-1988, United Nations, 1990, 
p. 144). 

16 ***, Recognition of the State of Israel, Harry S. Truman Presidential Library and Museum, URL: 
https://www.trumanlibrary.org/wbhistlestop/study_collections/israel/large/index.php?action=bg, accesat la 12.01.2018. 
17 Exemple ale unor astfel de acte sunt: Rezoluţia nr. 242 din 22 noiembrie 1967 în care Israelului i-a fost cerut să 
retragă forțele din teritoriile ocupate în războiul din 1967, care include partea estică a Ierusalimului; Rezoluţia nr. 
252 din 21 mai 1968 în care Israelului i-a fost cerut să anuleze "acţiunile care tind să schimbe statutul 
Ierusalimului", inclusiv exproprierea terenurilor şi a proprietăţii, Rezoluţia nr. 2334 din 23 decembrie 2016 în care 
Israelul a fost condamnat pentru construcţia de stabilimente în teritoriile ocupate, inclusiv în Ierusalimul de Est.O 
serie mai largă a unor astfel de acte poate fi găsită la: https://www.nytimes.com/2017/12/07/world/middleeast/ 
united-nations-jerusalem.html. 

18 *** Resolutionno. 478 of 20 august 1980: Israel was censured for having enacted a law declaring a change in the 
status of Jerusalem, which “constitutes a violation of international law”, UNSC, URL: http://www.un.org/en/ga/ 
search/view_doc.asp?symbol=S/RES/478(1980), accesat la 09.01.2018. 


10 


Printre consecinţele directe ale acestei declarații numărăm întărirea parteneriatului cu 
Israelul şi o tensionare a relaţiilor cu statele arabe. La câteva zile după declaraţia preşedintelui 
Trump, statele musulmane prin vocea comună a celor 57 de membri ai Organizaţiei de 
Cooperare Islamică (OIC) recunosc Statul Palestina şi Ierusalimul de Est drept capitală 
„ocupată” a acestuia, respingând poziția SUA ca fiind „periculoasă” şi solicitând comunităţii 
internaţionale să îi urmeze exemplul!9. De asemenea, în acelaşi cadru, statele arabe au semnalat 
că SUA nu mai pot fi privite ca mediator nepărtinitor în problematica israeliano-palestiniană, 
considerând necesitatea desemnării unui nou mediator. Membrii aceleaşi organizaţii au cerut 
Consiliului de Securitate al ONU să-şi asume imediat responsabilitatea, să reafirme statutul 
juridic al oraşului Al-Quds Ash-Sharif? şi să pună capăt ocupaţiei israeliene a statului Palestina. 
Acestora li s-au alăturat ulterior şi state occidentale membre ale CS ONU (Marea Britanie, Italia 
şi Franţa)”!. Evident, şi înalții oficiali palestinieni au condamnat recunoaşterea de către 
preşedintele SUA a lui Donald Trump a Ierusalimului drept capitală a Israelului, declarând că 
decizia va susține apelurile extremiste la războaie sfinte şi delegitimizarea Statelor Unite ca 
arbitru în procesul de pace. Relaţiile diplomatice dintre conducerea palestiniană şi administraţia 
americană s-au înrăutățit în ianuarie 2018, după ce SUA a îngheţat 65 de milioane de dolari? ce 
reprezentau ajutor umanitar pentru agenţia ONU responsabilă de refugiații palestinieni. 

O altă consecinţă imediată a deciziei americane a fost intensificarea conflictului prin 
manifestări protestatare soldate cu violenţe între armata israeliană şi populaţia palestiniană în 
special în zonele sensibile precum Ierusalim, West Bank şi Fâşia Gaza, soldate cu victime de 
ambele părți. Declanşarea violenţelor împotriva reprezentanţelor diplomatice americane din 
Orientul Mijlociu a fost de asemenea o reacție a acestei decizii, de exemplu, în Beirut, zeci de 
demonstranți libanezi şi palestinieni s-au ciocnit cu forțele de securitate din afara ambasadei 
americane. 

Preconizăm că aceste ciocniri şi tulburarea mediului internaţional de securitate nu vor 
înceta până când nu se va întâmpla una dintre două acţiuni: Congresul american să nu aprobe 
proiectul de lege referitor la stabilirea ambasadei americane în Ierusalim şi recunoaşterea 
acestuia drept capitală a Israelului sau Consiliul de Securitate al ONU să emită o Rezoluţie 


similară celei din 20 august 1980 în care Israelul era condamnat pentru că a adoptat o lege care 


19 Isil Sariyuce, Arwa Damon and Tamara Qiblawi, „Muslim leaders call for recognition of East Jerusalem as 
Palestinian capital”, CNN, 13 decembrie 2017, URL: http://edition.enn.com/2017/12/13/middleeast/oic-jerusalem- 
intl/index.html, accesat la 24.01.2018. 

2% Sanctuarul Nobil al Ierusalimului. 

21 Peter Beaumont, „Israel braced for clashes following Trump’s recognition of Jerusalem as capital”, The Guardian, 8 
decembrie 2017, URL: https://www.theguardian.com/world/2017/dec/07/jerusalem-un-security-council-us-recognition- 
jerusalem-donald-trump-israel-capital, accesat la 25.01.2018. 

22 Oliver Holmes, „Mike Pence visits Middle East but US role as peace broker may be over”, The Guardian, 20 
ianuarie 2018, URL: https://www.theguardian.com/world/2018/jan/20/mike-pence-middle-east-israel-peace-talks, 
accesat la 25.01.2017. 

prevedea o schimbare a statutului Ierusalimului, de data aceasta la adresa SUA, conjurându-le să 
respecte legislaţia internaţională, deoarece aşa cum se observă din declaraţiile oficiale actuale, 
majoritatea membrilor cu drept de veto în CS ONU nu agreează „soluţia” americană. 

Considerăm, de asemenea, că poziţia Rusiei, singura ţară care a luat o decizie în această 
problematică până la momentul actual, anunțând că recunoaşte Ierusalimul de Vest ca fiind 
capitala Israelului, iar Ierusalimul de Est ca fiind,„capitala viitorului stat palestinian”, este cea 
mai realistă pentru soluţionarea conflictului israeliano-palestinian, în ideea agreată de ambele 
părți a unei soluţii cu două state. Această soluţie este, de asemenea, conformă cu starea de drept 
şi jurisprudenţa existentă în materia dreptului de suveranitate al statelor, dar şi cu cel de 
autonomie al popoarelor, deşi starea de fapt, instaurată cu forţa de guvernul israelian, pentru 
moment, dă câştig de cauză acestora. 

Este momentul în care ONU, prin deciziile sale, trebuie să demonstreze fără echivoc că 
mai are relevanţă globală şi forță juridică internaţională, indiferent dacă statul membru care are 


tendinţa de a-i încălca principiile şi reglementările este, încă, cel mai puternic stat al lumii. 


2. Contestarea de către liderul libian a acordului politic de guvernare instituit de ONU 

De la dispariția monarhiei odată cu decesul lui Muammar Gaddafi în octombrie 2011, 
Libia cunoaşte un vacuum de putere şi identitate națională ce fac ca aceasta să parcurgă diferite 
faze de tranziţie politică. 

În 2017, diviziunea politică şi conflictele armate au continuat să caracterizeze Libia, în 
timp ce două guverne au vizat legitimitatea şi controlul ţării, iar eforturile Organizaţiei 
Naţiunilor Unite de a unifica partidele feudale a eşuat. ONU, la momentul de faţă, sprijină 
Guvernul Acordului Naţional (Government of National Accord - GNA) cu sediul în capitala 
Tripoli, poziționată în vestul Libiei, dar nu şi guvernul interimar rival cu sediul în oraşele 
estice al-Bayda şi Benghazi. De asemenea, organul legislativ al Libiei, Camera 
Reprezentanţilor, a rămas aliat cu LNA şi cu guvernul interimar şi nu a aprobat o arhitectură de 
miniştri susținuți de GNA. 

Pe de o parte, GNA se străduieşte să obţină autoritatea şi controlul asupra teritoriului şi a 
instituţiilor lbiene din vestul ţării, pe de altă parte, forţele armatei lbiene (Libyan National 
Army- LNA), sub comanda generalului Khalifa Hiftar şi aliate cu guvernul interimar, continuă 
să-şi extindă controlul asupra teritoriilor din est şi sud. Pe lângă aceste forțe politice care îşi 
dispută puterea, în Libia, mai persistă şi ameninţarea teroristă a luptătorilor afiliaţi statului 
islamic care sunt încă prezenţi în zonele de la sud de Sirte şi Bani Walid. 

Guvernarea libiană funcționa pe baza Acordului politic libian semnat sub mandat ONU, 


la Skhirat în Maroc în 2015, şi constituit „atât pentru a aborda suferinţa imediată a poporului 

libian, cât şi pentru a construi un stat civil democratic prin consens naţional”%. Punerea în 
aplicare a înţelegerii politice mediate de ONU care a instituit Consiliul Preşedinţiei şi guvernul 
interimar bazat la Tripoli a fost umbrită de pretenţiile de nelegitimitate ale forţelor politice rivale. 
Confruntările ce au urmat dintre miliții şi forțele loiale guvernelor menționate mai sus au 
decimat economia şi serviciile publice, inclusiv sistemul de sănătate publică, precum şi aplicarea 
legii şi sistemul judiciar, şi au determinat deplasarea internă a peste 200.000 de persoane şi 
înregistrarea a 44.000 de azilanţi şi refugiaţi”. 

În această conjunctură geopolitică, acordul politic cu Libia (APL) susţinut de ONU a 
expirat în decembrie 2017, iar comandantul armatei naționale a Libiei, Khalifa Haftar, declara că 
„începând cu data de 17 decembrie, nu va mai recunoaşte nicio decizie emisă de organele 
politice stabilite prin APL”%. Această declaraţie denotă ambiția evidentă a lui Haftar de a 
guverna Libia pe cont propriu. 

Evident, reacţia comunităţii internaționale a fost una de îngrijorare, iar a statelor 
regionale şi a populaţiei divizate a statului libian de alertare şi tensiune. Astfel, la nivelul ONU 
trimisul special pentru Libia, GhassanSalame, răspundea făcând apel la toate partidele libiene să 
„se abţină de la orice acţiune care ar putea submina procesul politic”. De asemenea, miniştrii 
de externe a trei state vecine (Egipt, Tunisia şi Algeria) s-au întrunit în aceeaşi zi în Tunis pentru 
a dezbate „ultimele evoluţii din Libia şi perspectivele de soluţionare politică a crizei libiene”?. 
În plan intern, tensiunile s-au accentuat în Tripoli şi în jurul oraşului Sirte între milițiile aliniate 
la GNA şi cele care îl sprijină pe Haftar; Grupul armat Nawasi afiliat al GNA din Tripoli a 
respins observaţiile lui Haftar. 

La momentul de faţă, la sfârşitul lunii ianuarie 2018, ONU prin Biroul său pentru Libia 
urmăreşte implementarea planului de acţiune stabilit la sfârşitul lunii septembrie 2017 prin 
angajarea partidele libiene în agrearea şi organizarea de alegeri parlamentare şi prezidențiale în 
ultimul trimestru al anului 2018”. În ce priveşte viitorul proces politic, principalul organism 
religios al Libiei, CasaFatwa (FH), a cerut poporului libian să se înregistreze pentru viitoarele 


alegeri pentru a pune capăt crizei statale. Candidaţii la preşedinţie sunt: 


23 ***, Libyan political agreement, 17 December 2015, p. 2, URL: https://unsmil.unmissions.org/sites/default/files/ 
Libyan%20Political%20 Agreement%20-%20ENG%20.pdf, accesat la 12.01.2018. 

24 Barbara Molinario, Evacuation from Libya gives refugees new hope, UNHCR, UN Refugee Agency, 18 
December 2017, URL: http://www.unhcr.org/afr/news/latest/2017/12/5a3802b04/evacuation-libya-gives-refugees- 
new-hope.html, accesat la 20.12.2017. 

25 xx, „Haftar announces end of Libyan Political Agreement”, Middle East Monitor, 18 decembrie 2017 (material 
publicat şi în Africa, International Organisations, Libya, News, UN), URL: https://www.middleeastmonitor.com/ 
20171218-haftar-announces-end-of-libyan-political-agreement, accesat la 22.12.2017. 

2 Idem. 

27 e, Egypt, Tunisia, Algeria FMs meet on Libyan crisis”, Egypt Today, 17 decembrie 2017, URL: https:/Avww.egypt 
today.com/Article/1/37255/Egypt-Tunisia-Algeria-FMs-meet-on-Libyan-crisis, accesat la 23.01.2018. 

28 xx „Libya elections to be held in last 2018 quarter, Libyan and Italian foreign ministers said”, Alnaaba TV, 30 
ianuarie 2018, URL: https://alnabaa.tv/en/news/view/17294, accesat la 30.01.2018. 

- Saif Gaddafi, fiul fostului dictator, care nu este susţinut de vreo armată, dar are o parte 
din sprijinul popular intern. Eliberat în iunie 2017 după ce a fost asociat cu dictatura şi crimele 
tatălui său, fiind acuzat atât de Tribunalul Libian, cât şi de Curtea Penală Internaţională pentru 
crime de război; 

- Ali Zeidan, fostul prim-ministru libian, în funcţie între 2012 şi 2014, suspectat de o 
fraudă în valoare de 71 mld. dolari, într-un singur an”, potrivit mass-media locale; 

- Khalifa Haftar care se bucură de sprijin popular intern, în regiunile controlate de Forţele 
Armate Libiene, dar şi din plan extern din partea Rusiei, Egiptului şi Emiratelor Arabe Unite, şi 
chiar al Franţei. Acesta şi-a exprimat intenţia de a prelua puterea prin forță militară (evident prin 
instaurarea unei dictaturi militare) dacă alegerile se demonstrează că nu aduc stabilitate în ţară. 

În opinia mea, există doar o singură opţiune pentru realizarea stabilităţii pe termen mediu 
şi lung în Libia, alegerea lui Haftar în funcția de preşedinte şi sprijinirea guvernului acestuia de 
către comunitatea internațională, chiar cu riscul de a întări prin această acţiune poziția Rusiei în 
regiune, despre care se vehiculează că ar dori să construiască un port rusesc la Tobruk“0. Ceilalţi 
candidaţi nu au suficient sprijin popular pentru a câştiga majoritatea voturilor la alegerile ce 
urmează, sau, în cazul lui Saif Gaddafi, nici o armată care să îl susţină şi să inspire legitimitate 
acţiunilor sale. Totuşi, în cazul în care unul dintre contracandidaţii lui Haftar ar avea totuşi câştig 
de cauză, Haftar va reacţiona militar ceea ce va duce iar Libia într-o criză militară şi umanitară 


de amploare. 


29 Abdulkader Assad, „Libya's 2018 elections: A dictator's son vs. who?”, The Libya Observer, 27 decembrie 2017, 
URL: https://www.libyaobserver.Iy/opinions/libyas-2018-elections-dictators-son-vs-who, accesat la 30.01.2018. 

30 Abdulkader Assad, „Russia's plans for military base in east Libya: Truth or fabrication”, The Libya Observer, 14 
ianuarie 2018, URL: https://www.libyaobserver.ly/news/russias-plans-military-base-east-libya-truth-or-fabrication, 
accesat la 30.01.2018. 

CAPITOLUL 3: FEDERAȚIA RUSĂ 


Implicații geopolitice asupra mediului global de securitate 


drd. Cătălina TODOR 


Înaintea reuniunii anuale de la Davos, Forumul Economic Mondial (WEF), realiza un 
sondaj la care participau respondenţi din rândul leadership-ul mediului de afaceri şi cel 
academic. Rezultatele evidenţiau temerea comunității internaţionale în privinţa confruntării 
dintre marile puteri: 93% dintre respondenţi apreciau că în 2018 este posibilă înrăutățirea 
confruntărilor/fricțiunilor politice sau economice dintre marile puteri, 79% considerau anul 2018 
ca unul cu risc crescut faţă de 2017 de ocurenţă a unor conflicte militare, 78% întrevedeau o 
creştere a riscului ca marile puteri să se implice în conflicte regionale, iar 67% credeau într-o 
intensificare a lipsei de încredere în alianțele de securitate colectivă.“ Percepția asupra 
intensificării tensiunilor la nivel internaţional este în relaţie directă cu acţiunile şi reacţiile 
Federaţiei Ruse. 

Lunile decembrie 2017 — ianuarie 2018 arată persistenţa şi, din anumite puncte de vedere, 
chiar intensificarea tensiunilor internaţionale, ca urmare a obiectivelor de securitate şi temerilor 
exprimate la nivel oficial de către actori precum SUA, NATO şi Federaţia Rusă, dar şi a acţiunilor 
lor care pot alimenta aceste temeri. De asemenea, se menţin divergenţele dintre Occident şi Rusia 
în ceea ce priveşte unele dintre cele mai importante puncte fierbinţi la nivel global, dar şi 
deschiderea şi afirmarea necesităţii dialogului şi cooperării dintre actori în anumite direcţii. 

Prezenta analiza se bazează pe date selectate zilnic, cronologic, din surse deschise 
(agenţii de presă naționale —Agerpres-— şi internaționale —Tass- şi site-uri oficiale ale NATO, ale 


Administraţiei Prezidenţiale a Federaţiei Ruse). 


1. Evoluţii în plan intern 
În perioada decembrie 2017- ianuarie 2018, ne atrag atenţia acele evenimente legate de 
alegerile prezidenţiale 2018 şi cele legate de dezvoltările militare ale Federaţiei Ruse. 
> Alegerile prezidenţiale: 
= Data alegerilor. Camera Superioară a Parlamentului rus stabilea ca alegerile să se 
desfăşare pe 18 martie 2018, dată cu semnificaţie având în vedere faptul că în acea zi se vor fi 


împlinit patru ani de la anexarea Peninsulei Crimeea. 


31 Aengus Collins et all, Global Risks Report 2018, Forumului Economic Mondial, URL: http://reports.weforum.org/ 
global-risks-2018/global-risks-2018-fractures-fears-and-failures/, accesat la 30.01.2018. 

= Candidaţii. La începutul lunii decembrie V. Putin îşi anunţă candidatura, ca 
independent, dosar înaintat către Comisia Electorală Centrală la sfârşitul lunii. Ca reacţie, 
Aleksei Navalnii ameninţa cu organizarea unui protest la nivel naţional în vederea boicotării 
alegerilor. În urma protestelor (neautorizate) de la sfârşitul lunii ianuarie, Navalnii este reţinut 
din nou de către poliție şi eliberat la scurt timp. De asemenea, în aceeaşi zi, sediul de campanie 
din Moscova al lui Navalnii este percheziționat şi unii membrii ai echipei sale şi susţinători 
arestaţi. În ceea ce priveşte posibila candidatură a acestuia, ca principal opozant al lui V. Putin, 
deşi Navalnii reuşea să obțină, la sfârşitul lunii decembrie, sprijinul a 742 din alegătorii unui 
district al Moscovei - pentru candidatură pragul fiind de 500 alegători - Comisia Electorală 
Centrală a Rusiei respingea candidatura sa. Aceasta se întâmplă după ce în luna octombrie 
Comisia îl considera neeligibil din cauza unei condamnări cu suspendare (chiar dacă, tot în 
octombrie, Curtea Europeană a Drepturilor Omului aprecia ca „arbitrară” condamnarea sa pentru 
fraudă din 2014). Navalnii înainta un apel pentru reconsiderarea eligibilităţii sale către Curtea 
Supremă a Rusiei. Acest apel este respins la sfârşitul lunii decembrie. Tot în această perioadă, 
Partidului Comunist rusesc anunţa susținerea candidaturii lui Pavel Grudinin pentru alegerile din 
2018. 

= Rezultate potenţiale. Un sondaj realizat de către Fundaţia de Opinie Publică din 
Moscova (pe un eşantion de 3000 persoane, în 207 localităţi, între 20-21 ianuarie) arăta că peste 
67% din votanţii ruşi l-ar alege pe V. Putin, în timp ce Pavel Grudinin ( Partidul Comunist rus) şi 
Vladimir Jirinovski (Partidul Liberal Democrat) ar urma să aibă doar câte 6% din voturi, iar 
restul candidaţilor 1% şi sub. Acelaşi sondaj arăta o creştere a încrederii în V. Putin, faţă de luna 
precedentă, a 27% din cei chestionaţi şi doar în cazul a 15% înregistrându-se o scădere a 
încrederii. Un alt sondaj, realizat de VTSIOM (centru de cercetare de stat), la jumătatea lui 
ianuarie, arăta că 67% dintre respondenţi şi-au declarat dorinţa de a participa la votare şi 81,1% 
dintre ei preferința pentru V. Putin.*? 

Factori cu potenţial în influențarea rezultatelor. Şi în această perioadă continuă 
acţiunile îndreptate împotriva factorilor de opoziţie. Alături de înlăturarea lui Aleksei Navalnii 
din cursa pentru alegerile prezidenţiale, am putea considera că acţiuni precum blocarea unor web 
site-uri sunt îndreptate tot în direcția asigurării probabilității celui de-al patrulea mandat a lui V. 
Putin după 2018. Astfel, la jumătatea lunii decembrie, autoritățile ruse blocau site-urile ale unor 
organizaţii străine, considerându-le ca indezirabile, printre care se afla şi Open Rusia, mişcare 
politică construită în vederea unei opoziţi de forțe proeuropene la adresa lui V. Putin. Acest gen 


de acţiuni determină SUA (29.01), prin vocea lui Heather Nauert (Departamentul de Stat 


32 Sorin Calciu, „67% dintre ruşi l-ar vota pe Putin în cursa prezidenţială (sondaj)”, Agerpres, 26.01.2018, URL: 
https://www.agerpres.ro/politica-externa/2018/01/26/67-dintre-rusi-l-ar-vota-pe-putin-in-cursa-prezidentiala-sondaj- 
-44339, accesat la 27.01.2018. 

american), să aprecieze că sunt „bulversate de eforturile autorităţilor ruse de a reprima opoziţia 
politică”55. Pe de altă parte, Rusia anunţa lipsa de intenţie în a invita observatori ai Adunării 
Parlamentare a Consiliului Europei (APCE), de vreme ce Rusia nu mai participă de trei ani la 
activitatea APCE (15.01). În plus, probabil şi ca reacţie la amplificarea subiectelor pe marginea 
ingerinţei sale în alegerile SUA şi nu numai, Rusia la rândul ei atrage atenţia asupra posibilelor 
încercări de implicare în procesele electorale ruse ale actorilor internaţionali. S-a anunţat că orice 


»54 şi dacă este nevoie vor fi utilizate şi represalii 


tentative de acest gen „vor fi curmate sever 
adecvate. 

> Dezvoltări militare. Continuă acele acţiuni ce arată dorința Federație Ruse de 
consolidare militară. Astfel, la sfârşitul lunii ianuarie 2018, a fost organizat un zbor 
demonstrativ, la uzina din Kazan, pentru bombardierul strategic supersonic T-160 „Piotr 
Deinekin”, la care a participat V. Putin. Preşedintele rus aprecia că acest avion este foarte 
important pentru dezvoltarea înaltei tehnologii şi pentru „consolidarea capacităţii de apărare a 
tării, întrucât acesta va fi unul dintre elementele aeriene ale triadei noastre nucleare”. 

Având în vedere linia acestor dezvoltări interne, ne putem aştepta ca după martie 2018 să 
asistăm la continuarea direcţiei dată de V. Putin Rusiei, în special privind eforturile pentru 


revirimentul geopolitic al Federaţiei, ce includ consolidarea militară. 


2. Evoluţii internaţionale 

2.1 Zona Euroatlantică 

Din perspectiva relațiilor dintre Rusia şi actorii occidentali trebuie precizat faptul că 
acestea continuă să se deterioreze. Unele state europene şi SUA acuză Federaţia Rusă de acţiuni 
care amplifică această stare, iar printre subiectele foarte des vehiculate, în perioada analizată, se 
numără atacurile informatice, ştirile false, propaganda. La rândul ei, Rusia, prin vocea lui 
Serghei Lavrov, acuza Occidentul de o rusofobie fără precedent.’ 

> Rusia-SUA. La mijlocul lunii ianuarie, S. Lavrov acuza Statele Unite de refuzul realității 


unei lumi multipolare, acestea dorind soluţionare problematicilor doar prin prisma scenariului 


33 Marius Hosu, „Statele Unite îşi exprimă îngrijorarea privind reprimarea opoziţiei din Rusia”, Agerpres, 29.01.2018, 
URL: https://www.agerpres.ro/politica-externa/2018/01/29/statele-unite-isi-exprima-ingrijorarea-privind-reprimarea- 
opozitiei-din-rusia--45784, accesat la 30.01.2018. 

34 Lilia Traci, „Rusia va curma orice încercare de interferenţă a altor state în campania electorală prezidenţială 
(Maria Zaharova)”, Agerpres, 25.01.2018, URL: https://www.agerpres.ro/politica-externa/2018/01/25/rusia-va- 
curma-orice-incercare-de-interferenta-a-altor-state-in-campania-electorala-prezidentiala-maria-zaharova--43478, 
accesat la 26.01.2018. 

35 Lilia Traci, „Vladimir Putin: Noul bombardier strategic Tu-160 "Piotr Deinekin" va consolida triada nucleară a 
Federaţiei Ruse”, Agerpres, 25.01.2018, URL: https://www.agerpres.ro/politica-externa/2018/01/25/vladimir- 
putin-noul-bombardier-strategic-tu-160-piotr-deinekin-va-consolida-triada-nucleara-a-federatiei-ruse--43176, 
accesat la 26.01.2018. 

36 Alic Mirza, „Serghei Lavrov denunţă o „rusofobie” occidentală mai puternică decât în timpul Războiului Rece”, 
Agerpres, 22.01.2018, URL: https://www.agerpres.ro/politica-externa/2018/01/22/serghei-lavrov-denunta-o-rusofobie- 
occidentala-mai-puternica-decat-in-timpul-razboiului-rece--40821, accesat la 22.01.2018. 

propriu.“ În relaţia dintre cele două puteri, în perioada decembrie 2017-ianuarie 2018 continuă 
acelaşi gen de subiectele sensibile ce contribuie la deteriorarea relaţiei dintre SUA şi Rusia: 

= Anchetarea ingerinței Rusiei în alegerile preşedinţiale din Statele Unite. Declaraţiile 
sunt multiple în toată această perioadă, ca şi în lunile precedentele de altfel, iar M. Flynn este 
acuzat în acest caz încă la începutul lui decembrie. Subiectul implicării Rusiei în procesul electoral 
din Statele Unite, din perspectiva lui Jon Huntsman (noului ambasador al SUA în Rusia) este 
considerat a fi unul dintre cauzele „răcirii relațiilor” dintre cele două state. Iar V. Putin reafirmă 
faptul că această ingerinţă este doar o invenţie a opoziţiei lui D. Trump pentru a-l discredita. 

= Problematica sancţiunilor. Sunt aşteptate (cel mai probabil în luna februarie) o serie 
de noi sancțiuni ale SUA către Federaţia Rusă, ca o consecinţă a suspiciunii de ingerință în 
alegerile prezidenţiale. La sfârşitul perioadei analizate, Steven Mnuchin, secretarul Trezoreriei 
SUA confirmă faptul că noi sancţiuni la adresa Rusiei urmează să fie adoptate. Rusia, la rândul 
ei, socotea sancțiunile ca pe o posibilă încercare a Washingtonului de influențare a alegerilor 
prezidenţiale ruseşti din primăvara lui 2018. Tot la acest capitol, la sfârşitul lui ianuarie, SUA 
publica o listă cu 210 persoane influente ruse (oficiali şi oameni de afaceri din cercul apropiaților 
lui V. Putin) susceptibile de sancțiuni. Printre aceştia se află: 22 de miniştrii ai Rusiei (inclusiv 
Dmitri Medvedev, Serghei Lavrov), o serie de persoane cu funcţii înalte din cadrul serviciilor 
secrete ruseşti, 40 de membrii din administraţia prezidențială a Federaţiei, persoane din 
conducerea unor companii publice gigant ruseşti (Rosnef: Igor Secin; Sberbank: Gherman 
Gref)*%. La acest anunţ reacţiile Rusiei sunt dezaprobatoare şi de natură să arate adâncirea 
tensiunilor dintre cele două ţări. Dmitri Medvedev declara că valoarea acestei liste este nulă, însă 
implementarea legii este discriminatoare faţă de Federaţia Rusă”. Vladimir Djabarov 
(vicepreşedinte al Comisiei pentru afaceri internaţionale din Consiliul Federaţiei) susţine că acest 
act al SUA de a include aproape întreaga conducere a Rusiei pe lista susceptibililor de sancţiuni 
reprezintă o fractură în relaţiile dintre cele două state şi o ingerință gravă în problematicile 
interne ale Federaţiei: „în mod oficial, ţările noastre au relaţii, dar includerea aproape a întregii 


conduceri a Rusiei pe lista celor pasibili de sancţiuni indică faptul că aceste relaţii se rup”%. 


37 Lilia Traci, „Rusia: Serghei Lavrov atacă violent SUA în raportul de bilanţ asupra activităţii diplomaţiei ruse în 
2017”, Agerpres, 15.01.2018, URL: https://www.agerpres.ro/mondorama/2018/01/15/rusia-serghei-lavrov-ataca- 
violent-sua-in-raportul-de-bilant-asupra-activitatii-diplomatiei-ruse-in-2017--36484, accesat la 16.01.2018. 

3 Tudor Martalogu, „Medvedev: Lista personalităţilor ruse susceptibile a fi sancţionate de SUA are valoarea 'zero' “, 
Agerpres, 30.01.2018, URL: https://www.agerpres.ro/politica-externa/2018/01/30/medvedev-lista-personalitatilor- 
ruse-susceptibile-a-fi-sanctionate-de-sua-are-valoarea-zero--46224, accesat la 31.01.2018. 

39 Tudor Martalogu, „Medvedev: Lista personalităţilor ruse susceptibile a fi sancţionate de SUA are valoarea 'zero”, 
Agerpres, 30.01.2018, URL: https://www.agerpres.ro/politica-externa/2018/01/30/medvedev-lista-personalitatilor- 
ruse-susceptibile-a-fi-sanctionate-de-sua-are-valoarea-zero--46224, accesat la 30.01.2018. 

+ Lilia Traci, „Reacţii la Moscova după ce SUA au inclus aproape întreaga conducere a Rusiei pe lista oficialilor 
susceptibili de sancţiuni”, Agerpres, 30.01.2018, URL: https://www.agerpres.ro/mondorama/2018/01/30/reactii-la- 
moscova-dupa-ce-sua-au-inclus-aproape-intreaga-conducere-a-rusiei-pe-lista-oficialilor-susceptibili-de-sanctiuni-- 

Dmitri Peskov făcea apel la prudenţa în reacţii cu privire la aceste dezvoltări, cu toate că sesiza o 
posibilă deteriorare a capitalului de imagine a companiilor ruseşti şi a liderilor ruşi: „Nu de ieri 
trăim în condiții de manifestări de agresivitate împotriva noastră, de aceea nu trebuie să cedăm 
emoţiilor, trebuie să înţelegem mai întâi totul şi apoi să ne formulăm poziţia”“!. Preşedintele 
Rusiei, Vladimir Putin, cataloga drept neamicală publicarea acestei liste: „Este, evident, un gest 
neamical; el complică relațiile ruso-americane, aflate deja într-o stare dificilă, şi afectează relaţiile 
internaţionale în ansamblul lor”. Preşedintele rus excludea măsuri de retorsiune din cauza 
impactului negativ pe care l-ar avea asupra relaţiilor Federaţiei Ruse cu Statele Unite. De 
asemenea V. Putin reafirma că îşi doreşte dezvoltarea unor relaţii stabile şi pe termen lung 
(30.01). 

= Tensiunile din domeniul restricţiilor mass-media. După ce Rusia promulga la 
sfârşitul lunii noiembrie o lege prin care să încadreze anumite entităţi media ca „agenţi străini”, 
în perioada analizată tensiunile cresc şi pe acest palier. Astfel, încă de la începutul lui decembrie, 
Ministerul Justiţiei rus clasa ca „agenţi străini” o serie de entităţi media, printre care şi nouă 
americane (Ex.: Vocea Americii, Radio Europa Liberă/Radio Libertatea). La jumătatea lui 
ianuarie, Parlamentul rus aproba o lege prin care jurnaliştii să fie obligaţi să se înregistreze 
individual ca „agenţi străini”. 

= Noua strategie de securitate a SUA (decembrie 2017): Cu toate că D. Trump, 
declarativ, şi-a dorit să construiască o relație puternică cu preşedintele rus V. Putin, textul noii 
strategii de securitate a Statelor Unite punctează foarte clar gradul de deteriorare al relațiilor 
dintre cele două state. În acest document, Rusia este încadrată în seria celor trei mari seturi de 
provocări (1. puterile revizioniste, 2. statele ticăloase - „the rogue states” -, 3. organizaţiile 
transnaţionale generatoare de amenințări). Acest document prezintă Federaţia ca putere 
revizionistă care, alături de China, aduce provocări la adresa „puterii, influenţei şi intereselor 
americane, încercând să erodeze securitatea şi prosperitatea americană”. Prin intermediul 
acestui document Statele Unite aduc în atenție modul în care privesc relaţia dintre dezvoltările 
Rusiei şi ameninţare, punându-se accent pe ambițiile geopolitice ale Federaţiei: 


145 


- Rusia îşi reevaluează influența sa la nivel regional şi global™, dorind să creioneze 


4 


1 Lilia Traci, „SUA/sancțiuni: Kremlinul vrea mai întâi „să analizeze” lista întocmită de americani cu apropiaţi ai lui 

vrea-mai-intai-sa-analizeze-lista-intocmita-de-americani-cu-apropiati-ai-lui-putin--46022, accesat la 31.01.2018. 

(aici încadrându-se şi China) o lume aflată „în antiteză cu valorile şi interesele Statelor Unite”15. 


Federaţia caută să îşi refacă statutul de mare putere şi să construiască sfere de influenţă în 
apropierea graniţelor sale“, iar prin combinaţia dintre ambițiile sale şi creşterea capabilităţilor 
militare creează instabilitate.“ De asemenea, se precizează că dezvoltarea de către Rusia a 
sistemelor de armament avansat şi capabilități ce ar putea ameninţa infrastructura critică şi 
arhitectura de comandă şi control ale Americii.% 

- În viziunea SUA, Rusia doreşte să îi slăbească influenţa mondială şi să o divizeze 
de aliaţii şi partenerii săi. Se precizează în document faptul că Federaţia „utilizează mijloace 
subversive pentru a slăbi credibilitatea angajamentului Statelor Unite faţă de Europa, subminând 
unitatea transatlantică, slăbind guvernele şi instituţiile europene. Cu invaziile din Georgia şi 
Ucraina, Rusia demonstrează voinţa de a încălca suveranitatea statelor din regiune.”5 Toate 
acestea duc la crearea unei „frontiere instabile în Eurasia, unde riscul conflictului creşte din 
cauza erorilor de calcul ale Rusiei.”5! Într-un mod foarte explicit în textul Strategiei identificăm 
dorinţa SUA de a contracara aceste evoluţii: „Statele Unite şi Europa vor lucra împreună pentru a 
contracara subversiunea şi agresiunea rusească”*?. 

- Conform acestui document Rusia continuă politici eşuate, aflate în logica războiului 
rece, prin întărirea aliaţilor săi radicali cubanezi, susţinerea dictaturii în Venezuela şi încercarea 
de extindere a legăturilor militare şi vânzărilor de arme în regiune.” 

- Rusia este suspectată de încercarea de a influenţa opinia publică globală şi de 
amestecul în politicile interne ale unor state, prin intermediul tacticilor subversive şi a 
capabilității cibernetice destabilizatoare (operaţii informaţionale, operaţiile de intelligence sub 
acoperire, cazul persoanelor fictive din mediul online, diverse tipuri de utilizatori ai mediilor de 
socializare virtuale etc.)**. 

Elbridge Colby (subsecretarul Apărării însărcinat cu strategia) susținea că Strategia nu 
vizează confruntarea, ci recunoaşterea realităţii unei concurenţe militare între cele două puteri.” 
Acest document nu a rămas fără reacţii prompte din partea Kremlinului. V. Putin denunța 

caracterul „agresiv” al acestei Strategii şi de asemenea readucea în atenție problematica 


46 Idem, p. 25. 

47 Ibidem. 

54 Idem, pp. 25-26, 35, 48. 

continuării dezvoltării infrastructurilor NATO şi SUA în Europa: „Această strategie de apărare 
are, fără îndoială, un caracter ofensiv, dacă e să vorbim în limbaj diplomatic. Însă, dacă trecem la 
termeni militari (putem spune că) ea are fără îndoială un caracter agresiv”*6. Noua strategie de 
securitate a SUA reflectă foarte clar caracterul tensionat al relațiilor dintre cele două state. 

> Relaţia NATO-Rusia. Relaţia NATO-Rusia nu înregistreză îmbunătăţiri nici în perioada 
precedentă, problematică vizibilă şi prin intermediul Consiliului NATO-Rusia de la acea vreme. 
Perioada analizată de această dată, respectiv decembrie 2017- ianuarie 2018, ne evidenţiază acelaşi 
tip de dinamică a relațiilor NATO-Rusia. La mijlocul lunii decembrie NATO atrăgea atenția asupra 
identificării unui sistem de rachete rus, care ar putea să încalce tratatul din 1987. Mai mult, 
acțiunile Rusiei din această regiune, determină consolidarea cooperării dintre statele membre 
NATO, astfel se remarcă, pentru perioada analizată, implicarea Danemarcei: 1. dorinţa de a adera 
la Centrul de securitate cibernetică al NATO de la Tallinn, din care fac parte deja 17 state NATO, 
inclusiv SUA, plus Finlanda, Suedia, Austria, urmând să se asocieze şi Japonia; 2. înlocuirea unui 
contingent francez în Estonia cu o companie daneză; 3. considerarea programului 'NATO's 
Enhanced Forward Presence! la care participă militari danezi ca semnal pentru prevenirea agravării 
situaţiei. Pe de altă parte, în ceea ce priveşte acțiunile Rusiei din perioada analizată cu privire la 
NATO, trebuie menţionat faptul că aceasta rămâne fără reprezentant permanent, Aleksandr Gruşko 
fiind eliberat din funcţie. Încă din vara lui 2017 Rusia dădea semnale că ar putea „reduce nivelul 
reprezentării sale la NATO până la cel de însărcinat cu afaceri, sugerând că aceasta s-ar putea 
întâmpla după plecarea lui Gruşko”*. După eliberarea din funcţie a acestuia, Rusia nu a anunţat 
dacă vor trimite înlocuitor. Surse mass-media, cât şi lideri ai NATO şi ai Rusiei apreciază că relația 
dintre cele două se află în cea mai gravă criză de la sfârşitul Războiului Rece. 


> Uniunea Europeană. În legătură cu statele UE în perioada analizată ne atrag atenţia acele 


acțiuni ale Federaţiei Ruse care vizează informaţia, mai ales spaţiul cibernetic şi subiectul ştirilor 
false. Astfel, Marea Britanie, prin vocea lui Ciaran Martin, şef al Centrului Naţional Britanic pentru 
Securitate Cibernetică (NCSC), îndemna guvemul londonez la evitarea programelor antivirus 
ruseşti, avertizând că Federaţia Rusă este „un agent foarte dotat în domeniul amenințărilor 


cibernetice, care foloseşte cibernetica drept instrument de stat” ... „Aceasta include operațiuni de 


258 


spionaj, amestec şi influență”. Mai mult, tot legat de Marea Britanie, la sfârşitul lunii decembrie, 


5 Adriana Matcovschi, „Vladimir Putin denunță caracterul "agresiv" al strategiei americane de apărare”, Agerpres, 

al-strategiei-americane-de-aparare--27121, accesat la 23.12.2017. 

Ministerul Apărării trimitea o navă pentru escortarea uni vas rusesc din proximitatea apelor sale 
teritoriale, remarcându-se o intensificare a activităţilor navale ruse în perioada Sărbătorilor. Aceasta 
aduce în atenţie un nou tip de ameninţare din partea Rusiei. Stuart Peach (şeful Statului Major al 
Apărării Marii Britanii), aprecia că în cazul în care cablurile submarine de internet ar fi tăiate 
aceasta ar avea efecte economice imediate şi grave. În ceea ce priveşte ştirile false („fake news”), 
Franţa anunţă, la începutul lunii ianuarie, o lege îndreptată împotriva acestui fenomen, ca urmare a 
preocupării generate la nivelul întregii uniunii europene de subiectul ingerinţei Rusiei în procesul 
electoral american şi temerilor de implicare în alte state europene. Această lege ar obliga la mai 
multă transparență pe platformele online, mai ales privind conținuturile sponsorizate. Şi Germania 
are o lege în acest sens, ce prevede amenzi considerabile pentru neretragerea ştirilor false de pe 
rețelele de socializare. De asemenea, şi Italia anunţă câteva măsuri având în vedere şi perspectiva 
viitoarelor alegeri parlamentare: lansarea unui site unde cetățenii pot semnala ştirile false. 
Problematica dezinformării, ca întreagă campanie pro-Kremlin desfăşurată de Rusia în statele UE, 
este subliniată la nivelul Comisiei Europene. Astfel, Julian King (comisar european pentru 
securitate), aprecia la jumătatea lui ianuarie, că unitatea de luptă contra dezinformării UE în estul 
european are peste 3 500 de exemple ale dezinformării repetate în mai multe limbi străine şi cu 
ocazii diferite”. Tot din perspectiva dezvoltărilor din spaţiul european, pe lângă acţiunile din spaţiul 
cibernetic, ne atrage atenţia o iniţiativă a Suediei, din care se poate observa deteriorarea climatului 
de securitate european cauzată de acţiunile Rusiei. Astfel, Suedia pregăteşte editarea unei broşuri 
despre pregătirea în cazul unui război cu Rusia (ex: asigurarea apei, hranei şi încălzirii), informând 


publicul despre „apărarea totală” ®? 


„ Aceasta urmează a fi trimisă către aproximativ 5 milioane de 
adrese. Trebuie menţionate câteva elemente de context pentru cazul Suediei: temerea cu privire 
ameninţarea rusească a făcut ca acest stat neutru să înceapă dezbateri publice în vederea posibilităţii 
de aderare la NATO, de asemenea în 2017 Suedia a organizat „cel mai amplu exerciţiu militar din 
ultimii 23 de ani, cu manevre de război implicând 19.000 de trupe suedeze si aliate din Finlanda, 
Danemarca, Estonia, Letonia, Lituania, Franţa, Norvegia şi SUA”! şi tot anul trecut Suedia vota 
pentru reintroducerea conscripției. 

> Balcani. Rusia se arată vizibil preocupată de influenţa NATO în această regiune. La 


începutul lunii decembrie, Andrei Kelin (Directorul Departamentului pentru cooperare 


europeană al Ministerului de Externe rus), susținea că SUA exercită presiuni politice pentru 

atragerea către NATO a ţărilor din Balcani. Obiectivul intuit de Rusia fiind ca SUA „să 
stăpânească complet Balcanii de Vest şi, după Muntenegru, să atragă şi alte ţări pe orbita sa”®. 
A. Kelin aprecia că perspectiva lărgirii NATO, mai ales în contextul unor relaţii deteriorate, 
poate complica securitatea europeană. Acesta menționează, din nou, poziţia Rusiei cu privire la 
dezvoltările antirachetă ale NATO în regiune şi rolul lor negativ pentru securitatea europeană: 
„factor distructiv major care subminează stabilitatea în Europa” ®. În acest context, este posibil 
ca anunţurile făcute de Johannes Hahn, comisarul european pentru extinderea UE, să fie 
percepute de către Rusia tot ca potenţiale ameninţări la adresa sferei sale de influenţă: se anunţă 
anul 2025 ca an al posibilei aderări la UE a Serbiei şi Muntenegru. 
> Europa de Est -zona tampon a Rusie. Republica Moldova, Ucraina, Crimeea: 

= Republica Moldova. În perioada analizată, se remarcă o intensificare a exerciţiilor 
militare în proximitatea Republicii Moldova. Astfel, Rusia, prin Grupul Operativ de Trupe Ruse 
din Transnistria (GOTR), desfăşura pe data de 16.01 un exerciţiu privind rachetele antitanc cu 
dirijare semiautomată. Ca element de context, este importantă remarca expertului moldovean pe 
probleme de securitate Roşian Vasiloi, care lega acest exercițiu de faptul că Republica Moldova 
nu deţine tancuri.“ Pe de altă parte Chişinăul, prin vocea preşedintelui Parlamentului său 
Andrian Candu, afirma intenţia sa de a angaja specialişti internaţionali juridici pentru a estima 
pagubele pe care prezenţa, din ultimi 25 de ani, Rusiei în Transnistria. Candu sublinia că 
prezența militară din stânga Nistrului a Federaţiei Ruse încalcă dreptul internaţional. De 
asemenea, acesta susţinea că în Republica Moldova se poate observa intensificarea activităților 
serviciilor secrete ruseşti şi a unor ONG-uri ruseşti. 

= Ucraina. Parlamentul ucrainean a votat pe data de 18.01.2018 o lege prin care 
conflictul ce afectează estul ţării, din 2014, să fie catalogat drept „ocupaţie temporară rusă”. 
Reacţiile ruseşti au apărut imediat prin proteste în Moscova şi prin poziţia oficială a Rusei. Astfel, 
Ministerul Afacerilor Externe al Federaţiei acuza Ucraina că stârneşte o escaladare periculoasă ce 
poate avea consecinţe la nivel păcii şi securității. De asemenea, se aduce în atenţie faptul că 
această prin această lege „Kievul îngroapă astfel acordurile de la Minsk şi toate mecanismele 


disponibile pentru căutarea de soluţii reciproc acceptabile în vederea soluționării crizei”65. 


62 Lilia Traci, „MAE rus acuză SUA că exercită presiuni asupra ţărilor balcanice pentru a le " atrage " în NATO”, 
Agerpres, 04.12.2017, URL: https://www.agerpres.ro/politica-externa/2017/12/04/mae-rus-acuza-sua-ca-exercita- 
presiuni-asupra-tarilor-balcanice-pentru-a-le-atrage-in-nato--15432, accesat la 05.12.2017. 

53 Idem. 

6 Lilia Traci, „Republica Moldova: Trupele ruse exersează distrugerea de tancuri la aplicaţii în Transnistria”, 
Agerpres, 16.01.2018, URL: https://www.agerpres.ro/politica-externa/2018/01/16/republica-moldova-trupele-ruse- 
exerseaza-distrugerea-de-tancuri-la-aplicatii-in-transnistria--37458, accesat la 17.01.2018. 

6 Violeta Gheorghe, „Ucraina a adoptat o lege ce consideră 'ocupaţie rusă! războiul din est; Rusia o acuză că pregăteşte 
un război”, Agerprs, 18.01.2018, URL: https://www.agerpres.ro/politica-externa/2018/01/18/ucraina-a-adoptat-o-lege- 
ce-considera-ocupatie-rusa-razboiul-din-est-rusia-o-acuza-ca-pregateste-un-razboi--39584, accesat la 18.01.2018. 

= Crimeea. Militarizarea Peninsulei Crimeea continuă şi în perioada analizată. Din 
acest punct de vedere putem menţiona că Rusia desfăşoară, la începutul lui ianuarie, a doua 
unitate de sisteme antiaeriene S-400 Triumf, la Sevastopol, pentru a controla spaţiul aerian de la 
graniţa cu Ucraina. De menţionat este faptul că sistemele antiaeriene S-400 instalate în Crimeea 


„formează un cerc strâns antiaerian în jurul peninsulei, fără 'zone moarte™’®®, 


2.2 America Latină 
> Venezuela. Rusia şi Venezuela îşi întăresc cooperarea, semnând, la mijlocul lui 


decembrie, o serie de acorduri privind petrolul şi gazele naturale. 


2.3 Asia 

> Coreea de Nord. Rusia, prin vocea Ministrului de externe S. Lavrov, condamna 
(02.12) ultimele teste desfăşurate de către Phenian la sfârşitul lui noiembrie, în urma cărora, prin 
reuşita lansării rachetei Hawasong-15, Kim Jong-Un declara îndeplinit obiectivul de realiza o 


forță nucleară de stat.“ 


Pe de altă parte condamna şi provocările americane direcționate către 
Coreea de Nord. Diferenţele de abordare a cazului Coreei de Nord dintre SUA şi Rusia persistă, 
iar situaţia din această regiune a făcut subiectul unei convorbiri telefonice D. Trump - V. Putin, 
în urma căreia îşi exprimau dorinţa de a colabora pentru soluţionarea acestei situaţii. Chiar dacă 
Rusia nu se arată dispusă să adopte sancțiuni suplimentare Coreei de Nord, considerând că 
acestea ar strangula economic ţara, împărtăşeşte totuşi cu SUA faptul că programului de rachete 
nucleare nord-corean este neconform condiţiilor Consiliului de Securitate al ONU. O discuţie 
telefonică, pe această temă, are loc la sfârşitul lunii între Serghei Lavrov şi Rex Tillerson. 
Aceştia convin asupra necesităţii unei etape de negociere pe tema Coreei de Nord. Luna ianuarie 
aduce din nou afirmarea, de către Rusia, că singura cale de rezolvare a acestei situaţii tensionate 
este dialogul. Pe de altă parte, Federaţia se distanțează ferm de modul de abordare al Statelor 
Unite, nerecunoscând sancţiunile SUA legate de expulzarea cetăţenilor nord coreeni. Igor 
Morgulov, ministrul de externe adjunct, afirma: „Noi vom aplica doar sancțiunile care sunt 
adoptate de Consiliul de Securitate al ONU. Noi nu recunoaştem sancţiunile unilaterale 


americane. Şi nu avem obligaţii internaţionale să le punem în aplicare”S8. 


6&6 Lilia Traci, „Rusia desfăşoară o nouă unitate de sisteme antiaeriene S-400 în Crimeea”, Agerpres, 10.01.2018, 
URL: https://www.agerpres.ro/mondorama/2018/01/10/rusia-desfasoara-o-noua-unitate-de-sisteme-antiaeriene-s-400- 
in-crimeea--33681, accesat la 11.01.2018. 

67 Vicenţiu Purcărea, „Coreea de Nord a sărbătorit cu fast ultima sa lansare de rachetă balistică intercontinentală”, 
Agerpres, 02.12.2017, URL: https://www.agerpres.ro/politica-externa/2017/12/02/coreea-de-nord-a-sarbatorit-cu- 
fast-ultima-sa-lansare-de-racheta-balistica-intercontinentala--15024, accesat la 02.12.2017. 

6&8 Lilia Traci, „Rusia nu va expulza nord-coreeni de pe teritoriul său, aşa cum cer SUA (MAE rus)”, Agerpres, 
26.01.2018, URL:  https://www.agerpres.ro/politica-externa/2018/01/26/rusia-nu-va-expulza-nord-coreeni-de-pe- 
teritoriul-sau-asa-cum-cer-sua-mae-rus--44353, accesat la 27.01.2018. 

> Rusia - Japonia. În luna decembrie Japonia anunţa dorinţa de a-şi extinde sistemul 
antirachetă, prin instalarea sistemul Aegis Ashore, ca urmare a provocărilor la adresa securităţii 
sale reprezentate de acţiunile Coreei de Nord. Acest anunţ a atras foarte rapid reacţii din partea 
Rusiei, Maria Zaharova (purtătoare de cuvânt a Ministerului de Externe rus), apreciind că această 
decizie va avea implicaţii asupra relaţiei dintre Japonia şi Rusia. Mai mult, o cataloga drept 


încălcare de către SUA a unui tratat privitor la controlul armelor. 


2.4 Orientul Mijlociu şi Africa 

> Rusia-Turcia. Aceste state reafirmă, în urma unei discuţii telefonice dintre cei doi şefi 
de stat (22.12), un punct comun pe agenda lor internațională, respectiv dorinţa de a coopera în 
favoarea existenţei unui stat palestinian. Acest anunţ vine la o zi după ce 128 de state din cele 
193 membre ONU condamnau prin vot, în cadrul unei rezoluţii, decizia SUA de desemnare a 
Ierusalimului capitală a Israelului. Mai mult, cooperarea dintre cele două state, aşa cum anunțau 
şi perioadele anterior analizate, s-a întărit, spre îngrijorarea NATO, în domeniul militar. La 
sfârşitul lunii decembrie, Ankara şi Moscova semnau un acord, în valoare de 2,5 mld $, pentru 
sisteme ruseşti de rachetă sol-aer S-400, livrările fiind preconizate a începe în 2020. Astfel, 
Turcia devine primul membru NATO ce face acest gen de achiziţie (29.12). 

> Siria. În conformitate cu cele anunţate încă din luna noiembrie, începând cu luna 
decembrie se declară, de către Ministerul Apărării Federaţiei, încheierea misiunii armatei ruseşti 
în Siria. Momentul ales pentru declararea publică a retragerii din Siria (V. Putin, Hmeimim, 
11.12), poate avea şi o semnificaţie strategică, de vreme ce la începutul lui 2018 se vor desfăşura 
alegerile prezidenţiale din Rusia, anunţul contribuind la lista de reuşite internaţionale ale 
Federaţiei Ruse în mandatul Putin. Astfel, retragerea parțială începea pe data de 12.12, 
finalizându-se la scurt timp, Ministrului Apărării S. Şoigu declarând ordinul de retragere împlinit. 
Retragerea a constat în unităţi de forţe aeriene, medici militari, un batalion al politiei militare, 36 
avioane şi patru elicoptere“. Către sfârşitul lunii decembrie, Rusia şi Iranul propuneau 
organizarea unui congres de dialog naţional pentru luna ianuarie. Acesta inițiativă a fost însă 
respinsă de către 40 de grupări insurgenţe siriene, fiind considerată ca o tentativă a Rusiei de 
ocolire a procesului de pace de la Geneva, sub egida ONU. Tot în această perioadă, după 
retragere, Rusia începe stabilirea prezenţei militare permanente în Siria, printr-un acord pe 49 ani, 
ce are în vedere baza navală de la Tartous (singura pentru Rusia la Mediterană, bază tehnică şi de 
aprovizionare pentru aceasta în perioada războiului rece; momentan aici sunt amplasate baterii 


antiaeriene S-400) şi baza aeriană de la Hmeimim (de unde au fost lansate numeroase atacuri în 


69 Adriana Matcovschi, „Rusia a finalizat retragerea parţială a trupelor sale din Siria (ministrul rus al apărării)”, 
Agerpres, 22.12.2017, URL: https://www.agerpres.ro/politica-externa/2017/12/22/rusia-a-finalizat-retragerea-partiala- 
a-trupelor-sale-din-siria-ministrul-rus-al-apararii--27209, accesat la 22.12.2017. 

sprijinul lui Bashar al-Assad). Dmitri Peskov, aprecia că acel contingent rămas şi infrastructura 
militară de la aceste baze „sunt complet capabile să lupte împotriva acestor atacuri teroriste 
ocazionale””0. La sfârşitul lunii ianuarie are loc Congresul dialogului naţional sirian, la Soci, în 
cadrul căruia V. Putin afirma că doar poporul sirian are dreptul de a-ţi determina propriul viitor”!, 
iar pe de altă parte, aşa cum reiese din comunicatul final al Congresului, se stabilesc 12 principii 
de soluționare a crizei siriene, în concordanţă cu cele agreate ONU de la Geneva. S. Lavrov 
declara că ele nu sunt revoluţionare, ci sunt o serie de norme cheie de drept internațional 
(respectarea suveranităţii, a integrităţii teritoriale şi independenţei Siriei, asigurarea drepturilor 
grupurilor etnice şi confesionale, asigurarea că progresul politic va continua şi va permite 
sirienilor să îşi determine propriul destin, fără interferenţe din exterior). Cazul Siriei 
demonstrează foarte clar dorinţa Rusiei de a participa la multipolaritatea internațională, de a juca 
un rol esenţial la masa negocierilor în cele mai importante probleme regionale şi globale, tradusă 
pe scurt în dorința Federaţiei de reviriment geopolitic. 

> Rusia — Iran. În ceea ce priveşte Iranul şi relaţia cu Rusia, două problematici ne atrag 
atenţia în perioada analizată: protestele soldate cu violenţe şi pierderi de vieţi umane şi acordul în 
domeniul nuclear - JCPOA (The Joint Comprehensive Plan of Action). Asupra ambelor chestiuni 
se remarcă poziţiile divergente ale Federaţiei Ruse şi ale Statelor Unite. În cazul protestelor, D. 
Trump afirma că Statele Unite vor sprijini poporul iranian care încearcă răsturnarea guvernului 
corupt”. De cealaltă parte este Rusia în repetate rânduri critica această poziţie a SUA şi o 
cataloga drept amestec în afacerile interne ale Iranului, dar şi drept o subminare a acordului 
nuclear din 2015. Statele Unite solicita la începutul lunii ianuarie o reuniune extraordinară a 
Consiliului de Securitate ONU pentru situaţia din Iran, iar la această propunere Rusia se opunea, 
considerând că „interferează cu suveranitatea acestei ţări”74, neexcluzând posibilitatea de a bloca 
dezbaterea printr-un vot de procedură./* Referitor la cea de-a doua problematică, a acordului 


nuclear, SUA prelungea la jumătatea lui ianuarie suspendarea sancţiunilor legate de programul 


70 Mihaela Moise, „Kremlinul afirmă că dispune de suficiente trupe în Siria pentru a face faţă atacurilor împotriva 
bazelor sale”, Agerpres, 09.01.2018, URL: https://www.agerpres.ro/politica-externa/2018/01/09/kremlinul-afirma-ca- 
dispune-de-suficiente-trupe-in-siria-pentru-a-face-fata-atacurilor-impotriva-bazelor-sale--33049, accesat la 10.01.2018. 
71 *** „Only Syrian People May Define Country's Future - Putin at Sochi Congress, Sputnik, 30.01.2018, 
https://sputniknews.com/middleeast/201801301061185722-syria-define-future-putin, accesat la 31.01.2018. 

72 x** „Sochi Congress Agrees to Set Up Syrian Constitutional Commission - De Mistura”, Sputnik, 30.01.2018, 
URL: https://sputniknews.com/middleeast/201801301061203228-sochi-congress-constitutional-commission, accesat 
la 31.01.2018. 

73 Vicenţiu Purcărea, „ONU: O reuniune a Consiliului de Securitate pe tema situaţiei din Iran va avea loc vineri 
(preşedinţia Consiliului)”, Agrepres, 05.01.2018, URL: https://www.agerpres.ro/politica-externa/2018/01/05/onu-o- 
reuniune-a-consiliului-de-securitate-pe-tema-situatiei-din-iran-va-avea-loc-vineri-presedintia-consiliului--3 1160, 
accesat la 06.01.2018. 

74 Tudor Martalogu, „Rusia: Abordarea SUA faţă de situaţia din Iran interferează cu suveranitatea acestei țări”, 
Agerpres, 05.01.2018, URL: https://www.agerpres.ro/politica-externa/2018/01/05/rusia-abordarea-sua-fata-de-situatia- 
din-iran-interfereaza-cu-suveranitatea-acestei-tari--3 1622, accesat la 06.01.2018. 

75 Vicenţiu Purcărea, Agerpres, 05.01.2018, op. cit. 

nuclear al Iranului, aceasta după ce inițial D. Trump anunţa retragerea SUA din acest acord. 
Totuşi, preşedintele Statelor Unite, după suspendarea sancţiunilor cere atât parlamentarilor 
americani, cât şi aliaţilor europeni remedierea gravelor sale lacune.” Reacţia Rusiei vine prin 
vocea lui S. Lavrov, care aprecia că acest acord nu poate exista dacă SUA se vor retrage din el şi 
mai mult considera că eşecul în această direcţie ar transmite un semnal puternic şi în ceea ce 
priveşte situația Coreei de Nord: „Eşecul JPCOA, în special din cauza uneia dintre părți (... ) ar fi 
clar un mesaj alarmant pentru arhitectura comunităţii internaţionale în ansamblul său, inclusiv 
pentru perspectivele procesului referitor la problema nucleară în Peninsula Coreeană”77. De 


asemenea, Rusia respingea cerinţele Statelor Unite (18.01). 


Concluzii 

Pe plan intern se remarcă două tipuri de dinamici: acţiuni menite să asigure victoria lui V. 
Putin la alegerile prezidenţiale 2018 şi continua consolidare militară. În plan extern, dorinţa Rusiei 
de reviriment geopolitic face ca perioada analizată să continue seria de evenimente din ultimii ani: 

= relaţiile tensionate dintre SUA şi Federație evidenţiate de: problematica ingerinţelor 
Rusiei în procesele electorale, a acțiunilor din spaţiul cibernetic şi mass-media, problematica 
sancţiunilor, raportarea la Rusia ca la o putere revizionistă aflată în antiteză cu valorile SUA în 
cadrul strategiei naţionale de securitate a Statelor Unite; 

= relațiile tensionate cu NATO prin evenimente privitoare la: spaţiul cibernetic (SUA şi 
european - UE) şi eliberarea din funcție a reprezentantului permanent la Rusiei la NATO; Suedia 
ia în calcul aderarea la NATO şi pregătirea populaţiei pentru cazul unui conflict cu Rusia; 
nemulțumirea Rusie cu privire la o potenţială extindere a NATO în Balcani; 

= zona tampon pentru Rusia în Europa: intensificarea acţiunilor militare la granița cu 
Republica Moldova; reacţia dezaprobatoare faţă de Ucraina şi noua lege de declarare a zonei de 
conflict ca „zonă de ocupaţie” rusească; continua militarizare a Peninsulei Crimeea; 

= debuşeele geopolitice: poziția diferită a Rusiei față de Occident în modul de abordare a 
soluţiilor pentru punctele fierbinți (Siria, Coreea de Nord); declararea retragerii din Siria a Rusiei 
şi semnarea acordului pentru baze permanente ruseşti în Siria, ca o declarare a succesului 
implicării Federaţiei în problematici internaţionale; 

= influenţă la nivel regional: acţiuni de consolidare a relațiilor Rusiei în America Latină 
(acorduri în domeniul energetic cu Venezuela), Orientul Mijlociu (consolidarea relației cu 


Turcia; cooperarea cu Iranul); Golful Persic (cooperare în domeniul militar Rusia-Quatar). 


76 Alic Mirza, „Pentru Moscova, eşecul acordului nuclear iranian ar fi "alarmant" “, Agerpres, 18.01.2018, URL: 
https://www.agerpres.ro/politica-externa/2018/01/18/pentru-moscova-esecul-acordului-nuclear-iranian-ar-fi-alarmant- 
-39643, accesat la 19.01.2018. 

”7 Idem. 

Toate acestea ne pot indica faptul că, atât pe termen scurt, cât şi mediu (potenţial chiar şi 
pe termen lung) tendința de politică externă a Rusiei va fi îndreptată spre demonstrarea 
apartenenţei la puzzle-ul multipolar al guvernanţei internaţionale. Practic este posibil să asistăm 
la încercarea Rusiei de a: 

= contura zone tampon (pe care să le motiveze prin necesităţile proprii de securitate 
naţională; a se vedea linia documentelor oficiale); 

„restabili influenţa în anumite zone prin consolidarea relaţiilor cu state din diferite 
regiuni (în Orientul Mijlociu, America Latină etc.); 

= consolida relaţiile cu puteri emergente pe anumite problematici pentru diminua influenţa 
altor mari puteri la nivel internațional şi regional; 

= se implica în situaţia punctelor fierbinţi internaţionale, ca debuşee geopolitice prin care 
să îşi afirme acordul/dezacordul în raport cu alte mari puteri (în special cele occidentale). 

De aceea credem că analizele ulterioare ale acţiunilor şi evenimentelor ce au în centru 


Federaţia Rusă vor sublinia cel mai probabil tendinţele mai sus menţionate. 

CAPITOLUL 4: ECONOMIE MONDIALĂ 


Forumul anual de la Davos — un viitor comun într-o lume fracturată 


dr. Cristian Băhnăreanu 


În perioada 23-26 ianuarie 2018, în localitatea elveţiană Davos a avut loc întrunirea anuală 
a liderilor şi personalităţilor din mediile politic, economic şi ştiinţific, denumită Forumul 
Economic Mondial (FEM)%. Tema centrală a ediţiei din acest an a fost Crearea unui viitor 
comun într-o lume fracturată, urmărindu-se identificarea şi analizarea cauzelor şi formularea 
unor recomandări de reducere sau chiar eliminare a fracturilor politice, economice şi sociale din 
cadrul societăţii. S-a încercat, de asemenea, găsirea celor mai bune soluţii comune, astfel încât să 
se demonstreze că problemele globale sunt mai bine rezolvate când ţările lucrează împreună. 

Peste 70 şefi de state şi guverne”? şi 30 lideri de organizaţii internaţionale, alături de 
importanţi oamenia parţinând mediului de afaceri, comunităţii academice, societăţii civile, 
grupurilor religioase, mediului cultural, mass-mediei etc., au căutat să întrevadă posibilele 
direcţii în care lumea se poate dezvolta şi evolua şi să găsească cele mai bune modalităţi de 
reafirmare a cooperării internaţionale în ceea ce priveşte interesele comune, cum ar fi mediul, 
economia globală şi securitatea internațională. Printre subiectele de interes ce au fost dezbătute 
pe parcursul celor patru zile s-au aflat: ascensiunea populismului; fragilitatea/soliditatea 
redresării economice şi viitorul capitalismului; protecţionismul ca potenţial perturbator al 
comerțului mondial şi al cooperării; restructurarea finanţelor mondiale; inegalităţile de tot felul şi 
excluderea socială; înalta tehnologieşi a 4-a revoluţie industrială; schimbările climatice etc. 

Deşi marile corporaţii doresc o lume deschisă, fără graniţe, unde capitalul să poate circula 
liber în căutarea de profituri cât mai mari, mediul politic este mai puţin încrezător, temându-se de 
o nouă criză economică. „Ordinea internaţională liberală este bolnavă”5%, astfel încât liderii celor 
mai puternice state ale lumii, în frunte cu SUA, continuă să facă apel la protecţionism şi practici 
mercantiliste în materie de comerţ şi afaceri strategice. Semnalele apariţiei unei noi perioade de 
contracție a economiei mondiale sunt tot mai multe, cu toate că administraţia Trump nu a 
declanşat încă războiul comercial cu China, Brazilia a trecut de faza de recesiune acută, Japonia 
a reuşit să treacă peste ieşirea SUA din Parteneriatul Transpacific, economia mexicană creşte în 


ciuda amenințării cu renunţarea de către administraţia americană la Acordul Nord-American de 


75 World Economic Forum Annual Meeting,  Davos-Klosters, Switzerland, 23-26 January 2018, 
https://www.weforum.org/events/world-economic-forum-annual-meeting-2018. 

7 Rusia a fost reprezentatăla nivel de vicepremier, iar China de consilier prezidențial. 

8 Martin Wolf, Davos 2018: The liberal international order is sick, Financial Times, 23 January 2018, 
https://www.ft.com/content/c45acec8-fd35-11e7-9b32-d7d59aace167. 

Liber Schimb!, economia europeană se află pe un trend ascendent, iar negocierile asupra Brexit 
se prelungesc. Şi directorul Fondului Monetar Internaţional, Christine Lagarde, a constat că, din 
punct de vedere economic, suntem într-o perioadă „dulce” şi acest lucru ne permite să ne 
concentrăm asupra responsabilităţilor comune. Cu toate acestea, a adăugat ea, există prea mulţi 
oameni lăsaţi în afara efectelor relansării şi accelerării creşterii economice, iar urmările nefaste 
ale crizelor - productivitatea redusă, îmbătrânirea populaţiei şi alţi factori - vor continua să 
afecteze perspectivele economice pe termen mediut?. 

Donald Trump® a prezentat SUA ca o economie sănătoasă şi competitivă, atractivă pentru 
marii investitori, subliniind că America în primul rând (America First) nu înseamnă America 
singură. Preşedintele american a anunţat că susține comerţul internațional corect, ceea ce 
înseamnă că SUA nu vor mai tolera,„practici comerciale inechitabile”, fiind pregătite să 
negocieze acorduri bilaterale cu orice stat. În acest sens, după discuţiile cu premierul Theresa 
May, Trumpa evidenţiat perspectivele relaţiilor economice dintre SUA şi Marea Britanie după 
Brexit, vorbind despre posibilitatea încheierii unui acord economic bilateral între Londra şi 
Washington care să sporească schimburile comerciale între cele două ţări. 

În aceeaşi notă, Emmanuel Macron3%, a promovat o Franţă cuceritoare, revenită într-o 
viitoare Europă puternică şi a făcut apel la acţiune - pentru a fi mai puternică, Europa trebuie să 
accelereze, chiar şi pe mai multe viteze. În opinia liderul francez, creşterea economică nu este o 
finalitate, ci rămâne un mijloc, o unealtă, pledând pentru un nou „contract mondial” în 
confruntarea cu „egoismele mondiale”, pentru a corecta o globalizare care trage în jos şi în care 
unele ţări au strategii necooperante®. Premierul indian, NarendraModi$$, subliniază faptul că deşi 
toată lumea vorbeşte despre o lume interconectată, va trebui să acceptăm faptul că globalizarea 
începe să-şi piardă din strălucire. Reacţia împotriva globalizării, alături de schimbările climatice şi 
terorism, reprezintă cele mai importante trei provocări la adresa civilizației. 

În contrast, cancelarul german, Angela Merkel%, a denunţat „egoismele naţionale” şi 


populismul, o aluzie la politicile administraţiei Trump, pledând pentru multilateralism şi 

aprofundarea integrării la nivelul Uniunii Europene. „Protecţionismul nu este răspunsul potrivit” 
în faţa nemulțumirilor provocate de globalizare, iar statele care se plâng că pierd din cauza 
acestei globalizări ar trebui să caute soluţii tot în mecanismele multilaterale, nicidecum în politici 
naţionale sau unilaterales€. Proiectul european va avansa şi mai puternic după Brexit, însă trebuie 
să ne asumăm mai multe responsabilităţi, trebuie să ne luăm destinul în propriile mâini în 
probleme ce privesc politica externă şi securitatea europeană. 

Theresa May“, prim-ministrul Regatului Unit al Marii Britanii şi al Irlandei de Nord, a 
adus în atenţie trei aspecte foarte importante din perspectiva leadership-ului. În primul rând, 
natura critică a cooperării internaţionale în cadrul sistemului bazat pe reguli globale: fiecare ţară 
trebuie să sprijine şi să modeleze reglementărileşi parteneriatele pentru un comerţ liber şi 
echitabil şi pentru investiţii, nu să tragă într-o direcţie diferită. În al doilea rând, trebuie făcut mai 
mult pentru a ajuta oamenii în acest mediu economic global în schimbare, pentru a le reda 
încrederea în tehnologie ca motor al progresului şi pentru a ne asigura că nimeni nu este lăsat în 
urmă când vom face următorul salt înainte. În al treilea rând, trebuie să ne amintim că riscurile şi 
provocările cu care ne confruntăm nu depăşesc oportunităţile, având în vedere că forţele 
comerțului liber şi progresului tehnologic de până acum nu reprezintă nimic în comparaţie cu 
potenţialul lor de a îmbogăţi viaţa copiilor şi nepoților noştri. 

Unul dintre cele mai apreciate discursuri la Forum a fost cel a lui Liu He, membru al 
Biroului politic al partidului de guvernământ din China, care a promovat inițiativa One Belt, One 
Road (Noul drum al mătăsii), destinată răspândirii influenţei sale economice şi diplomatice în 
străinătate. Preşedintele Braziliei, Michel Temer, a salutat oferta neaşteptată a Beijingului pentru 
naţiunile din America Latină de colaborare în cadrul acestui nou coridor comercial. Iniţiativa 
chineză se află deja în competiţie cu instituţii internaționale mai vechi, al căror lider este în mod 
tradițional SUA. După cum declara Joe Kaeser, directorul executiv al gigantul industrial german 
Siemens, „chiar dacă ne place sau nu, One Belt, One Road va fi noua Organizaţie Mondială a 
Comerţului”9%. 

Deşi Forumul Economic Mondial nu se încheie cu o declaraţie finală, putem concluziona 
că este nevoie de reînnoirea parteneriatelor internaționale şi a angajamentul de colaborare între 
guverne, mediul de afaceri, investitori şi societate în ansamblu, pentru a putea modela regulile şi 
profita de oportunităţile prezente în scopul atingerii intereselor comune de securitate, stabilitate 


şi prosperitate. 

